b'\n_START_ARTICLE_\nElektromotor\n_START_SECTION_\nEnosmerni motorji\n_START_PARAGRAPH_\nVerjetno je prvi elektromotor ustvaril \xc5\xa1kotski menih Andrew Gordon (1740-ta). Leta 1821 Michael Faraday demonstrira pretvorbo elektri\xc4\x8dne energije v mehansko s pomo\xc4\x8djo elektromagnetizma. 1827 Anyos Jedlik re\xc5\xa1i tehni\xc4\x8dne probleme konstantnega vrtenja z iznajdbo komutatorja. 1828 demonstrira prvo napravo, ki vsebuje tri glavne komponente enosmernih motorjev: stator, rotor ter komutator. Naprava ni vsebovala magnetov, saj so magnetna polja skozi vse komponente ustvarili tokovi skozi njihova navitja._NEWLINE_Prus Moritz von Jacobi maja 1834 dokon\xc4\x8da prvi pravi elektri\xc4\x8dni motor. Njegov motor postavi svetovni rekord, ki ga prekosi Jacobi sam \xc5\xa1tiri leta kasneje, septembra 1838. Drugi motor je bil dovolj mo\xc4\x8dan, da je poganjal ladjo s \xc5\xa1tirinajstimi ljudmi \xc4\x8dez \xc5\xa1iroko reko._NEWLINE_Prvi komutator za enosmerni elektromotor, ki je bil sposoben obra\xc4\x8dati gred naprave izumi William Sturgeon leta 1832._NEWLINE_Njegovo delo nadaljuje Thomas Davenport, ki 1837 patentira komutatorski enosmerni elektri\xc4\x8dni motor za namen komercialne rabe. Motor se je vrtel s 600 obrati na minuto in je poganjal naprave in tiskalni stroj. Zaradi visoke cene elektrike so bili motorji komercialno neuspe\xc5\xa1ni in Davenport je bankrotiral. V tistem \xc4\x8dasu namre\xc4\x8d ni bilo elektri\xc4\x8dne distribucije, zato se vsi izumitelji za njim sre\xc4\x8dali z isto te\xc5\xbeavo - pomanjkanjem trga._NEWLINE_1855 Jedlik ustvari napravo s podobnim principom delovanja kot njegov prvi izum, ki je bila sposobna aplikativne uporabe. Istega leta je zgradil model elektri\xc4\x8dnega vozila._NEWLINE_Klju\xc4\x8dna to\xc4\x8dka razvoja enosmernih elektromotorjev se zgodi 1864, ko Antonio Pacinotti opi\xc5\xa1e armaturo (del motorja, ki se vrti) v obliki prstana s simetri\xc4\x8dno razporejenimi tuljavami, ki so kratkosti\xc4\x8dno vezane same nase in povezane na komutator, katerega \xc5\xa1\xc4\x8detke so dovajajo prakti\xc4\x8dno nevalovit tok. _NEWLINE_Prvi komercialno uspe\xc5\xa1ni enosmerni motorji sledijo iznajdbi Zenoba Gramma, ki je 1871 ponovno odkrije Pacinottijev dizajn. 1873 poka\xc5\xbee, da se lahko njegov dinamo uporablja kot motor, kar demonstrira na razstavi na Dunaju in v Filadelfiji, tako da pove\xc5\xbee dva enosmerna motorja na razdalji 2 km in enega uporabi kot generator.\n_START_SECTION_\nIzmeni\xc4\x8dni elektromotorji\n_START_PARAGRAPH_\n1824 Francoz Francois Arago formulira obstoj rotacijskega magnetnega polja (Aragove rotacije), ki jih Walter Baily demonstrira 1879 v obliki prvega primitivnega indukcijskega motorja.  V 1880-ih letih se izumitelji mu\xc4\x8dijo z razvojem motorjev na izmeni\xc4\x8dno elektri\xc4\x8dno napetost, saj je uporabnost tovrstnega na\xc4\x8dina napajanja kljub zmo\xc5\xbenosti prenosa na velike razdalje bistveno zmanj\xc5\xa1ana zaradi nezmo\xc5\xbenosti poganjanja takratnih motorjev._NEWLINE_Prva izmeni\xc4\x8dna induktivna motorja neodvisno izumita Galileo Ferraris (1885) in Nikola Tesla (1888). 1888 Akademija znanosti v Torinu objavi Ferrarrisove raziskave o podrobnostih delovanja motorja, sicer poleg zapi\xc5\xa1e, "da aparati, ki delujejo na tovrstnem principu delovanja niso komercialno pomembni kot motor."_NEWLINE_1888 Tesla predstavi svoj papir Nov sistem za motorje z izmeni\xc4\x8dnim napajanjem in transformatorje ameri\xc5\xa1kemu in\xc5\xa1titutu za elektri\xc4\x8dne in\xc5\xbeenirje, ki opisuje tri patentirane dvofazne statorsko \xc5\xa1tirifazne tipe motorjev:_NEWLINE_1. s \xc5\xa1tiripolnim rotorjem, oziroma nesamozagonski reluktan\xc4\x8dni motor _NEWLINE_2. z navitim rotorjem, oziroma samozagonski asinhroni motor_NEWLINE_3. z neodvisnim enosmernim napajanjem navitja rotorja, oziroma sinhroni motor_NEWLINE_1887 Tesla sicer patentira tudi indukcijski motor z rotorjem s kraj\xc5\xa1im navitjem. George Westinghouse je br\xc5\xbe kupil Teslove patente, ga zaposlil in dolo\xc4\x8dil C.F. Scotta, da mu pomaga, vendar je Tesla dru\xc5\xbebo \xc4\x8dez dve leti zaradi drugih na\xc4\x8drtov zapustil leta 1889. Konstantna hitrost izmeni\xc4\x8dnih indukcijskih motorjev ni bila primerna za tramvaje, vendar so Westinghouse in\xc5\xbeenirji adaptirali motor za uporabo v rudniku leta 1891._NEWLINE_Mikhail Dolivo-Dobrovolsky je v sklopu svoje promocije trifaznega izmeni\xc4\x8dnega napajanja izumil trifazni motor s kratkosti\xc4\x8dno kletko in trino\xc5\xbeni transformator leta 1890. Ta tip motorja se danes uporablja za veliko ve\xc4\x8dino komercialnih aplikacij. Trdil je, da Teslov motor ni prakti\xc4\x8den zaradi dvofaznih pulzacij, zaradi \xc4\x8desar se je posve\xc4\x8dal delu s tremi fazami._NEWLINE_\xc4\x8ceprav je Westinghouse leta 1892 ustvaril prvi indukcijski motor in 1893 razvil linijo polifaznih 60 Hz motorjev, so bili njihovi motorji dvofazni, do Lammejevega izuma u\xc4\x8dinkovite kratkosti\xc4\x8dne kletke. General Electric Company je za\xc4\x8dela razvijat trifazne indukcijske motorje 1891. 1896 so General Electric in Westinghouse podpisali licen\xc4\x8dno pogodbo za to obliko kratkosti\xc4\x8dne kletke (squirell-cage rotor)._NEWLINE_Indukcijski motorji so zaradi teh inovacij dosegali vedno ve\xc4\x8dje mo\xc4\x8di, tako da ima dana\xc5\xa1nji motor s 100 konjskimi mo\xc4\x8dni enake dimenzije kot motor s 7.5 konjskimi mo\xc4\x8dmi leta 1897.'